wickkiey/tamil-wikipedia-chunked huggingface dataset:
# காமினி லொகுகே

**காமினி லொகுகே** (*Gamini Lokuge*, பிறப்பு: மே 8 1948), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். தொழில் மற்றும் தொழில் உறவு அபிவிருத்தி அமைச்சர். சுதந்திர இலங்கையின் 9 வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# காமினி லொகுகே

## வாழ்க்கைக் குறிப்பு

மாவித்திர, பிலியந்தலை இல் வசிக்கும் இவர் பௌத்த மதத்தைச் சேர்ந்தவர்,  
- காமினி லொகுகே
# உதித் லொக்குபண்டார

**உதித் லொக்குபண்டார** (*Udith Lokubandara*, பிறப்பு: திசம்பர் 19 1984), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் பதுளை மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# உதித் லொக்குபண்டார

## வாழ்க்கைக் குறிப்பு

124/10, கருணாதிலக்க மாவத்தை, கொஸ்வத்தை, பத்ரமுல்லையில் வசிக்கும் இவர் பௌத்த மதத்தைச் சேர்ந்தவர்,  
- உதித் லொக்குபண்டார
# பீட்டர் மே

**பீட்டர் மே** (*Peter May*, பிறப்பு: திசம்பர் 31 1929, இறப்பு: திசம்பர் 27 1994), இங்கிலாந்து அணியின் துடுப்பாட்டக்காரர். இவர் 66 தேர்வுத் துடுப்பாட்டப் போட்டிகளிலும், 388 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1961 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மெத்திவ் மேனார்ட்

**மெத்திவ் மேனார்ட்** (*Matthew Maynard*, பிறப்பு: மார்ச்சு 21 1966), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 14 ஒருநாள் பன்னாட்டுத் துடுப்பாட்டப் போட்டிகளிலும் 395 முதல்தர துடுப்பாட்டப் போட்டிகளிலும், 434 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 1988 - 1994 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
.
# பில் மீட்

**பில் மீட்** (*Phil Mead*, பிறப்பு: மார்ச்சு 9 1887, இறப்பு: மார்ச்சு 26 1958), இங்கிலாந்து அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டியிலும், 814 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1911 - 1928 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
.
# வால்டர் மீட்

**வால்டர் மீட்** (*Walter Mead*, பிறப்பு: ஏப்ரல் 1 1868, இறப்பு: மார்ச்சு 18 1954), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 429 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
.
# பில்லி மிட்வின்டர்

**பிலி மிட்வின்டர்** (*Billy Midwinter*, பிறப்பு: சூன் 19 1851, இறப்பு: டிசம்பர் 3 1890), இங்கிலாந்து அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும், 160 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 - 1887 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
.
# கொலின் மில்பர்ன்

**கொலின் மில்பர்ன்** (*Colin Milburn*, பிறப்பு: அக்டோபர் 23 1941, இறப்பு: பெப்ரவரி 28 1990), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 255 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1966 - 1969 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
.
# ஓட்லி மில்லர்

**ஓட்லி மில்லர்** (*Audley Miller*, பிறப்பு: அக்டோபர் 19 1869, இறப்பு: சூன் 26 1959), இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், ஐந்து முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஜியாஃப் மில்லர்

**ஜியாஃப் மில்லர்** (*Geoff Miller*, பிறப்பு: செப்டம்பர் 8 1952, இங்கிலாந்து அணியின் துடுப்பாட்டக்காரர். இவர் 34 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும், 383 முதல்தர துடுப்பாட்டப் போட்டிகளிலும், 334 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1976 - 1984 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# பிரேங்க் மில்லிகன்

**ஃப்ரேங்க் மில்லிகன்** (*Frank Milligan*, பிறப்பு: மார்ச்சு 19 1870, இறப்பு: மார்ச்சு 31 1900) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 95 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1899 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஜியாஃப் மில்மேன்

**ஜியாஃப் மில்மேன்** (*Geoff Millman*, பிறப்பு: அக்டோபர் 2 1934, இறப்பு: ஏப்ரல் 6 2005), இங்கிலாந்து அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், 282 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1961-62 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஆர்தர் மில்ட்டன்

**ஆர்தர் மில்ட்டன்** (*Arthur Milton*, பிறப்பு: மார்ச்சு 10 1928, இறப்பு: ஏப்ரல் 25 2007) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், 620 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1958-59 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்தர் மிச்செல்

**ஆர்தர் மிச்செல்** (*Arthur Mitchell*, பிறப்பு: செப்டம்பர் 13 1902, இறப்பு: டிசம்பர் 25 1976) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், 426 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1933-36 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# பன்னாட்டு குழந்தைகள் நாள்

**பன்னாட்டு குழந்தைகள் நாள்** *(International Children's Day, ICD)* பல நாடுகளில் சூன் 1ம் நாள் கொண்டாடப்படுகிறது
# பன்னாட்டு குழந்தைகள் நாள்

## திகதிகளில் வேறுபாடு

பன்னாட்டு குழந்தைகள் நாளை கொண்டாடும் போது திகதி குறித்து பல்வேறு கருத்து வேறுபாடுகள் நிலவுகின்றன. ஒவ்வொரு நாடுகளும் வெவ்வேறு தினங்களில் இத்தினத்தை கொண்டாடுகின்றன. ஒவ்வொரு ஆண்டும் நவம்பர் 14ஆம் நாள் இந்தியாவில் குழந்தைகள் நாளாக கொண்டாடப்படுகிறது. இலங்கையில் அக்டோபர் 1ஆம் திகதி இத்தினம் கொண்டாப்படுகின்றது. பன்னாட்டு குழந்தைகள் நாளை டிசம்பர் 14, 1954 இலிருந்து, ஐக்கிய நாடுகள் மற்றும் யுனிசெஃப் அமைப்புகள் ஆண்டு தோறும் நவம்பர் 20 அன்று கொண்டாடுகின்றன. உலகெங்கணும் உள்ள குழந்தைகளுக்கிடையே புரிந்துணர்வையும் பொது நிலைப்பாட்டையும் ஏற்படுத்துவதற்காக இந்நாள் ஐக்கிய நாடுகள் சபையினால் பிரகடனப்படுத்தப்பட்டது. அத்துடன் குழந்தைகளின் நலன்களைக் கருத்தில் கொண்டு அவர்களுக்கான பல பொதுநல திட்டங்களை உலகெங்கும் நடாத்துவதற்கும் இந்நாள் தேர்ந்தெடுக்கப்பட்டது. 1954இல் ஐக்கிய நாடுகள் பொதுச்சபையின் தீர்மானப்படி சர்வதேச சிறுவர் தினத்தை அமுல்படுத்தும் பொறுப்பு யுனிசெஃப் இடம் ஒப்படைக்கப்பட்டது. யுனிசெஃப், யுனெஸ்கோ, சேவ் த சைல்ட் *(SAVE THE CHILD)* போன்ற அமைப்புகள் பல செயற்றிட்டங்களை முன்வைத்துச் செயற்படுகின்றன.
# பன்னாட்டு குழந்தைகள் நாள்

## சூன் 01 ஏன்?

ஆரம்பகாலங்களில் குறிப்பாக 20ஆம் நூற்றாண்டின் இரண்டாம் தசாப்தங்களில் சிறுவர்கள் தினம் என்றடிப்படையில் அல்லாமல் சிறுவர்களை மகிழ்விக்கும் சில நிகழ்வுகள் இடம்பெற்றுள்ளன. குறிப்பாக 1920ஆம் ஆண்டில் துருக்கியில் சூன் 1ஆம் திகதி சிறுவர்களை மகிழ்விக்க சில போட்டி நிகழ்ச்சிகள் நடத்தப்பட்டுள்ளதாகக் கூறப்படுகின்றது. 1925ஆம் ஆண்டு சூன் 01ஆம் திகதி ஐக்கிய அமெரிக்காவின் சான் பிரான்சிஸ்கோவில் சீனா கொன்சல் ஜெனரலாகக் கடமையாற்றியவர் சீன அநாதைச் சிறுவர்களை ஒன்றுதிரட்டி ‘டிராகன் படகு’ விழாவை சிறப்பாக நடத்தினார். இப்படகு விழா அநாதைச் சிறுவர்களை மகிழ்விக்கும் முகமாக ஏற்பாடு செய்யப்பட்டது. இதே தினத்தில் ஜெனீவாவில் சிறுவர்கள் தொடர்பான மகாநாடொன்று நடத்தப்பட்டுள்ளது. எனவே, இவ்விரு சம்பவங்களையும் அடிப்படையாகக் கொண்டு சூன் 01ஆம் திகதி சிறுவர் தினமாக ஆரம்பகாலங்களில் கொண்டாடப்பட்டிருக்கலாம் கருத இடமுண்டு.
# பன்னாட்டு குழந்தைகள் நாள்

## கம்யூனிச நாடுகளில் சூன் 01ஆம் திகதி

உலகில் சில நாடுகளும், சில ஐக்கிய அமெரிக்கா மாநிலங்களும், பல கம்யூனிச நாடுகளும் சூன் 1ஆம் திகதியில் இத்தினத்தைக் கொண்டாடுகின்றன. இச்சிறுவர் தினம் சீனா - கம்யூனிச நாட்டாவரால் ஆரம்பிக்கப்பட்டமையினால் இரண்டாம் உலக மகாயுத்தத்தின் பின்பு உலகளாவிய ரீதியில் கம்யூனிச, முதலாளித்துவ நாடுகளுக்கிடையிலான அணி வேறுபாடு காரணமாக முதலாளித்துவ நாடுகள் இந்நாளை ஏற்றுக் கொள்ளாமல் பிறிதொரு நாளைத் தீர்மானித்திருக்கலாம் என்றும் கருதப்படுகின்றது.  
எவ்வாறாயினும் சூன் 1 1925ஆம் திகதி ஜெனீவா மகாநாட்டினையடுத்து சிறுவர்களுக்கெதிரான எல்லாவித துஸ்பிரயோகங்களையும் (பாலியல், சிறுவர்களை வேலைக்கமர்த்துதல், சிறுவர்களைக் கடத்துதல், சிறுவர்களின் கல்வியைத் தடுத்தல்) களைவது தொடர்பாக சிந்திக்கப்படுவது விசேட அம்சமாகும். எனவே, இத்தினத்தில் கொண்டாடப்படுகின்றது என்பதை விட இத்தினம் கொண்டாடப்படும் நோக்கம் ஒன்றாக இருப்பதை அவதானித்தல் வேண்டும்.
# பன்னாட்டு குழந்தைகள் நாள்

## சிறுவர் என்பது யார்?

உலக சனத்தொகையில் கணிசமான தொகையினர் சிறுவராவர். இலங்கை சனத்தொகைப் புள்ளிவிபரங்களின்படி 1995இல் 27.7 சதவீதம் சிறுவராவர். சிறுவர் என்பது இலங்கை சிறுவர் சாசனப்படி 18 வயதுக்குக் கீழ்ப்பட்டவராவர். 1939இன் சிறுவர், இளைஞர் கட்டளைச்சட்டம் சிறுவர் 14 வயதுக்குக் கீழ்ப்பட்டவர் என்றும், இளைஞர் 14 - 16 என்றும் வரையறுத்துள்ளது. 1989இன் வயது வந்தவர் திருத்த சட்டத்தின்படி சிறுவர் 18 வயதுக்குக் கீழ்ப்பட்டவராவர். பொதுவாக 14 வயதுவரை என ஏற்றுக் கொள்ளப்படுகிறது.
# பன்னாட்டு குழந்தைகள் நாள்

## சிறுவர்களை வேலைக்கு அமர்த்தல்

இன்று உலகின் பல பாகங்களிலும் சிறுவர் எத்தகைய பாதிப்புக்கு உட்படுகின்றனர் என்பதை வெகுசன ஊடகங்கள் மூலம் அறியமுடிகிறது. அவர்கள் குறைந்த சம்பளத்தில் கடின வேலைக்கு அமர்த்தப்படுகிறார்கள். வீட்டு எஜமானிகளின் தண்டனைகள், நெருப்பினால் சூடு, உணவின்றிப் பட்டினி போடல், வீட்டைவிட்டுத் துரத்தல் போன்ற கொடூர செயல்களால் சிறுவர்கள் தெருவில் அலைகிறார்கள் பிச்சை எடுக்கிறார்கள். யுனிசெஃப் அறிக்கையொன்றின்படி (1996) உலகில் 14 வயதுக்குக் கீழ் 250 மில்லியன் சிறுவர்’ கடின உழைப்பில் ஈடுபடுகின்றனர். இந்தியாவில் மட்டும் 60 - 115 இலட்சம் சிறுவர் வேலை செய்கின்றனர்.
# பன்னாட்டு குழந்தைகள் நாள்

## சிறுவர்களை வேலைக்கு அமர்த்தல்

### இலங்கையில்

14 வயதுக்குக் கீழ் சிறுவரை வேலைக்கமர்த்தலுக்கு எதிராக இலங்கையில் பல சட்டங்கள் இருந்தபோதிலும், 10 இலட்சம் சிறுவர், உழைப்பில் ஈடுபடுத்தப்படுகின்றனர். 1 இலட்சம் சிறுவர் தெருவில் நிர்க்கதிக்குள்ளாகின்றனர். ஒடுக்கப்படுவதன் காரணமாக இளங் குற்றவாளிகளாகவும் மாறுகிறார்கள்.
# பன்னாட்டு குழந்தைகள் நாள்

## சிறுவர்கள் போர் நடவடிக்கை

சுமார் 5 இலட்ம் சிறுவர் உள்நாட்டுப் போரினால் பாதிக்கப்பட்டுள்ளனர். சிறுவரை இராணுவ நடவடிக்கைகளில் ஈடுபடுத்துவதும் உலகளாவிய ரீதியில் காணப்படும் அம்சமாகும். சிறுவரை ஆயுதப் போரில் ஈடுபடுத்துவது தொடர்பான ஐ.நா.வின் விசேட பிரதிநிதி அலுவலகம் விடுத்துள்ள தகவலின்படி ஆண்டுதோறும் இலட்சக்கணக்கான சிறுவர்கள் போர் நடவடிக்கைகளால் கொல்லப்பட்டுள்ளனர். 250, 000 சிறுவர் உலகின் பல பாகங்களிலும் நடைபெறும் யுத்தங்களில் இளம் போர் வீரர்களாக ஈடுபடுத்தப்பட்டுள்ளனர். மேலும் 12 மில்லியன் சிறுவர் வீடிழந்து நிர்க்கதிக்குள்ளாகியுள்ளனர்.
# பன்னாட்டு குழந்தைகள் நாள்

## சிறுவர் துஸ்பிரயோகம்

யுனிசெஃப் இன் கணிப்பீட்டின்படி 14 வயதுக்குக் கீழ்ப்பட்ட சுமார் 30000 சிறுவர் கடற்கரைப் பிரதேசங்களில் தன்னினச் சேர்க்கைக்காக ஈடுபடுத்தப்பட்டுள்ளனர். 1970களின் பின் சுற்றுலாத்துறை அபிவிருத்தியுடன் இந்நடவடிக்கைகள் பெருகிவருகின்றன. தாய்லாந்தில் 2 இலட்சம் சிறுவர்களும், பிலிப்பைன்சில் 20000 சிறுவர்களும் பாலியல் துஸ்பிரயோகத்துக்குப் பயன்படுகின்றனர். சிறுவர் பாலியல் நடத்தைகள் Aids எனும் கொடிய நோய்ப் பரம்பலுக்கும் காரணமாக அமைகின்றது. விரிவான குடும்ப அமைப்புகள் ஆசிய நாடுகளில்கூட, அதாவது பெற்றாரின் கண்காணிப்பில் பிள்ளைகள் வாழுகின்ற போதிலும்கூட, சிறுவர் துஸ்பிரயோகம் நிகழ்ந்து கொண்டிருக்கிறது.
# பன்னாட்டு குழந்தைகள் நாள்

## சிறுவர் உரிமை தொடர்பான கொள்கை

”குழந்தைகள் நட்சத்திரத்தை ஆகாசத்தில் காண்பதில்லை. ஓடும் நதி நீரிலே கண்டு விடுகிறார்கள் ” என்றார். பிரபல ருஷ்யத் திரைப்பட இயக்குநர் உவ்சென்கோ. இவ்விடத்தில் மேற்படி கருத்தினை ஆழமாக சிந்தித்தல் வேண்டும். 1924 ஆம் ஆண்டிலேயே முதன் முதலில் சிறுவர் உரிமை தொடர்பான கொள்கை வெளியிடப்பட்டது. அதன் பின்னர் 1959 ஆம் ஆண்டு பல்வேறு விடயங்களை உள்ளடக்கியதாக ஐக்கிய நாடுகள் சபையால் விரிவாகவும் தெளிவாகவும் சிறுவர்களுக்குரிய உரிமைகள் தொடர்பான கொள்கைப் பிரகடனம் வெளியிடப்பட்டது. 1959 ஆம் ஆண்டு வெளியிடப்பட்ட கொள்கைப் பிரகடனம் 1924 ஆம் ஆண்டின் பிரகடனத்தை விட பல அம்சங்களை உள்ளடக்கியதாக அமைந்தது.
# பன்னாட்டு குழந்தைகள் நாள்

## 1979 ஆம் ஆண்டு உலக சிறுவர் ஆண்டு

இந்நிலையிலேயே 1979 ஆம் ஆண்டு உலக சிறுவர் ஆண்டாக ஐக்கிய நாடுகள் சபையால் பிரகடனப்படுத்தப்பட்டு பரந்தளவில் சிறுவர் உரிமைகள் தொடர்பில் விழிப்புணர்வு ஏற்படுத்தப்பட்டது. இந்நிலையில், சர்வதேச தொழிலாளர் சம்மேளனம் 1989 ஆம் ஆண்டின் சிறுவர் உரிமைகள் தொடர்பான கொள்கைப் பிரகடனத்தை அங்கீகரித்து ஏற்றுக் கொண்டது. 1992 ஆம் ஆண்டு மேற்படி உரிமைகள் தொடர்பான விதிமுறைகளை இலங்கையும் நடைமுறைப்படுத்துவதாக உறுதி செய்து ஏற்றுக் கொண்டுள்ளது.
# பன்னாட்டு குழந்தைகள் நாள்

## சிறுவர்களுக்குரிய உரிமைகள்

சர்வதேச ரீதியில் சிறுவர்களுக்குரிய உரிமைகளாக வகைப்படுத்தப்பட்டுள்ளவை பின்வருமாறு அமைகின்றது.
- வாழ்வதற்கும் முன்னேற்றுவதற்குமான உரிமை.
- பிறப்பின் போது பெயரொன்றையும் இன அடையாளத்தையும் பெற்றுக் கொள்ளும் உரிமை.
- பெற்றோரைத் தெரிந்து கொள்வதற்கும் அவர்களது பாதுகாப்பைப் பெற்றுக் கொள்வதற்குமான உரிமை.
- பெற்றோரிடமிருந்து தம்மைத் தனிமைப்படுத்தப்படாதிருப்பதற்கான உரிமை.
- கருத்தை வெளிப்படுத்தும் உரிமை.
- சிந்திப்பதற்கும், மனச் சாட்சிப்படி நடப்பதற்கும், சமயமொன்றைப் பின்பற்றுவதற்குமான உரிமை.
- சமூக உரிமை, தனியுரிமை, சுகாதார வசதிகள் பெறும் உரிமை.
- போதிய கல்வியைப் பெறும் உரிமை.
- பொருளாதார சுரண்டல்களிலிருந்து பாதுகாத்துக் கொள்ளும் உரிமை.
- பாலியல் வல்லுறவுகளிலிருந்து பாதுகாத்துக் கொள்ளும் உரிமை.
- சித்திரவதை, குரூரமாக நடத்துதல் போன்ற தண்டனைகளிலிருந்து தவிர்த்துக் கொள்ளும் உரிமை.
- சாதாரண வழக்கு விசாரணைக்குள்ள உரிமை.
- சுதந்திரத்திற்கும், பாதுகாப்பிற்குமான உரிமை.  
இவ்வாறு பல்வேறு உரிமைகள் சிறுவர் உரிமை தொடர்பில் பட்டியலிடப்பட்டுள்ளன. நடைமுறையில் உலக நாடுகளிலாகட்டும் அல்லது நமது நாட்டிலாகட்டும் இவற்றில் எத்தனை நடைமுறைப்படுத்தப்படுகின்றன.
# மார் கீவர்கீஸ் ஆலஞ்சேரி

**கர்தினால் ஜார்ஜ் (அ) கீவர்கீஸ் ஆலஞ்சேரி** (*George Cardinal Alencherry*) (*Mar Geewargis [George] Alencherry*) (மலையாளம்: മാര് ഗീവര്ഗിസ് ആലഞ്ചേരി) என்பவர் (பிறப்பு: ஏப்ரல் 19, 1945) 2011ஆம் ஆண்டு மே மாதம் 21ஆம் நாளிலிருந்து எர்ணாகுளம்-அங்கமாலி உயர்மறைமாவட்டத்தின் பேராயராகவும் சீரோ-மலபார் வழிபாட்டுமுறைத் திருச்சபையின் தலைவராகவும் செயல்பட்டு வருகிறார். இவருக்கு முன் பதவியிலிருந்த கர்தினால் வர்க்கி விதயத்திலின் இறப்பை (ஏப்ரல் 1, 2011) தொடர்ந்து மார் கீவர்கீஸ் ஆலஞ்சேரி அப்பதவிக்குத் தேர்ந்தெடுக்கப்பட்டு, திருத்தந்தை பதினாறாம் பெனடிக்டின் ஒப்புதலோடு நியமனம் பெற்றார்.
# மார் கீவர்கீஸ் ஆலஞ்சேரி

## குருத்துவப் படிப்பு

ஆலஞ்சேரி கேரள மாநிலத்தில் சீரோ-மலபார் வழிபாட்டுமுறை கத்தோலிக்க உயர் மறைமாவட்டமாகிய எர்ணாகுளம்-அங்கமாலி என்னும் ஆட்சிப்பகுதியில் துருத்தி என்னும் ஊரில் பிறந்தார். அவர் 1972ஆம் ஆண்டு, நவம்பர் மாதம் 19ஆம் நாள் குருவாகத் திருநிலைப்படுத்தப்பட்டார். சங்கனாச்சேரி உயர் மறைமாவட்டப் பேராயரின் செயலராகவும், மறைமாவட்ட கோவில் பங்கில் துணைக் குருவாகவும் பணியாற்றினார். மறைமாவட்டத்தில் மறைக்கல்வி இயக்குநராகவும் செயல்பட்டார்.  
மார் ஆலஞ்சேரி கேரளத்தில் ஆலுவா நகரில் அமைந்துள்ள புனித யோசேப்பு திருத்தந்தை குருத்துவக் கல்லூரியில் இறையியல் பயின்றார். பின்னர் பிரான்சு நாட்டில் பாரிசு நகரில் உள்ள கத்தோலிக்க நிறுவனத்தில் மறைக்கல்வித் துறையில் முனைவர் பட்டம் பெற்றார்.
# மார் கீவர்கீஸ் ஆலஞ்சேரி

## தொடக்க காலப் பணிகளும் தக்கலை ஆயராக நியமனமும்

பாரிசு நகரிலிருந்து திரும்பியபின் ஆலஞ்சேரி மறைக்கல்வி மையத்தின் இயக்குநராக நியமிக்கப்பட்டார். பின்னர் கொச்சியில் கேரள கத்தோலிக்க ஆயர் பேரவையின் தலைமையில் அமைந்துள்ள "அருட்பணி வழிகாட்டல் மையம்" என்னும் நிறுவனத்தின் இயக்குநராகப் பணிபுரிந்தார்.  
ஆலஞ்சேரி கோட்டயத்தில் வடவாத்தூர் நகரில் "பௌராஸ்திய வித்யாபீடம்" என்னும் பெயர்கொண்ட திருத்தந்தை கீழை மரபு சமயத் துறையிலும், ஆலுவா நகரில் அமைந்துள்ள திருத்தந்தை மெய்யியல் மற்றும் இறையியல் நிறுவனத்திலும் பேராசிரியராகச் செயல்பட்டு, அருட்பணி ஆலோசனை மற்றும் கோட்பாட்டு இறையியல் ஆகிய பாடங்களைக் கற்பித்தார். சங்கனாச்சேரி உயர்மறைமாவட்டத்தின் தலைமைக் குருவாக 1996, நவம்பர் 11ஆம் நாளிலிருந்து பணியாற்றினார். 1997, பெப்ருவரி 2ஆம் நாள் அவர் கன்னியாகுமரி மாவட்டத்தில் அமைந்துள்ள தக்கலை மறைமாவட்டத்தின் ஆயராக நியமிக்கப்பட்டார்.
# மார் கீவர்கீஸ் ஆலஞ்சேரி

## சீரோ-மலபார் சபையின் தலைமை ஆயராக நியமனம்

2011, மே மாதம் 24ஆம் நாள் ஆலஞ்சேரி எர்ணாகுளம்-அங்கமாலி உயர் மறைமாவட்டத்தின் பேராயராகத் தேர்ந்தெடுக்கப்பட்டார். திருத்தந்தை பதினாறாம் பெனடிக்ட் ஆலஞ்சேரியை அப்பதவியில் உறுதிசெய்து மே மாதம் 25ஆம் நாள் நியமித்தார். கத்தோலிக்க திருச்சபையின் உட்பிரிவுகளாக நிலவுகின்ற வெவ்வேறு வழிபாட்டு முறைச் சபைகளுக்கிடையே நல்லுறவை வளர்ப்பதும், எல்லாக் கிறித்தவ சபைகளுக்கிடையே ஒற்றுமை கொணர்வதும், சமயங்கள் நடுவே உரையாடல் வளர்ப்பதும் தம் பணிக்காலத்தின் முதன்மைகளாக இருக்கும் என்று மார் கீவர்கீஸ் ஆலஞ்சேரி கூறியுள்ளார்.
# மார் கீவர்கீஸ் ஆலஞ்சேரி

## மறைச்சங்கத்தால் தேர்ந்தெடுக்கப்பட்ட முதல் தலைமை ஆயர்

மார் கீவர்கீஸ் ஆலஞ்சேரி சீரோ-மலபார் வழிபாட்டுமுறை சபையில் முதல்முறையாக மறைச்சங்கத்தால் தேர்ந்தெடுக்கப்பட்ட தலைமை ஆயர் ஆவார். 1992இல் சீரோ-மலபார் வழிபாட்டு முறை சபையைத் தன்னாட்சி சபையாக திருத்தந்தை இரண்டாம் யோவான் பவுல் உருவாக்கியபோது, தலைமை ஆயரையும் பிற ஆயர்களையும் நியமிக்கும் உரிமை திருத்தந்தைக்கு மட்டுமே உரியது என்று விதித்தார். அதன்படி, அவரே மார் (கர்தினால்) அந்தோனி படியறா என்பவரை சீரோ-மலபார் சபையின் தலைவராகத் தேர்ந்தெடுத்து, நியமனம் செய்தார்.  
2004ஆம் ஆண்டு, திருத்தந்தை இரண்டாம் யோவான் பவுல் சீரோ-மலபார் வழிபாட்டுமுறை சபை தன் ஆயர்களையும், தலைமை ஆயரையும் தேர்ந்தெடுக்க உரிமை கொண்டுள்ளது என்று அறிக்கை விடுத்தார். அவ்வாறு தேர்ந்தெடுக்கப்பட்டோரை ஆயர் பணியில் உறுதிசெய்து நியமிக்கும் பொறுப்பு திருச்சபையின் தலைமைப் பீடத்துக்கு உரியது.
# மார் கீவர்கீஸ் ஆலஞ்சேரி

## கர்தினால் பதவிக்கு உயர்த்தப்படல்

மார் கீவர்கீஸ் ஆலஞ்சேரிக்கு முன் தலைமை ஆயர் பதவி வகித்த மூவரும் கர்தினால் நிலைக்கு உயர்த்தப்பட்டனர். அவர்கள் கர்தினால் ஆன்றணி படியற, கர்தினால் ஜோசப் பாறேக்காட்டில் மற்றும் கர்தினால் வர்க்கி விதயத்தில் ஆவர். அவர்களைப் போன்று ஆலஞ்சேரியும் கர்தினாலாக நியமிக்கப்படலாம் என்ற எதிர்பார்ப்பை நிறைவேற்றும் வகையில் வத்திக்கான் நகரிலிருந்து அதிகாரப்பூர்வ அறிவிப்பு 2012, சனவரி 6ஆம் நாள் வெளியானது  
அந்த அறிவிப்பின்படி, 2012, சனவரி 6ஆம் நாள் ஆலஞ்சேரியைக் கர்தினாலாக உயர்த்தப்போவதாக திருத்தந்தை பதினாறாம் பெனடிக்ட் அறிவித்தார். ஆலஞ்சேரியையும் ஹாங்காங்க் பேராயர் ஜான் டாங் ஹோன் என்பவரையும் உள்ளிட்ட 22 பேரைத் திருத்தந்தை பதினாறாம் பெனடிக்ட் 2012, பெப்ருவரி 18ஆம் நாள் உரோமை புனித பேதுரு பெருங்கோவிலில் நிகழ்ந்த சடங்கின்போது கர்தினால் நிலைக்கு உயர்த்தி, நியமனம் செய்தார்.  
கர்தினால் ஆலஞ்சேரிக்கு உரோமையில் அமைந்துள்ள புனித பெர்னார்து கோவில் பொறுப்பாகக் கொடுக்கப்பட்டுள்ளது.
# அசினிட்டோபாக்டர் பௌமானி

**அசினிட்டோபாக்டர் பௌமானி** (*Acinetobacter baumannii*) என்பது சந்தர்ப்பவாத நோய் உண்டாக்கவல்ல கிராம் சாயமேற்காத பாக்டீரியா ஆகும். இது நீண்ட நாட்களாக மருத்துவமனையில் இருக்கும் நோயாளிகளில் மிகமோசமான நோயை உண்டாக்க வல்லது. இதனைக் கட்டுப்படுத்த பல நுண்ணுயிர்க்கொல்லி மருந்துகளாலும் முடியாது. அனைத்து மருந்துகளுக்கும் இது எதிர்ப்பு சக்தியைப் பெற்றுள்ளது.  
இது சந்தர்ப்பவாத தொற்றுக்கிருமி ஆகும். நோய் எதிர்ப்பு ஆற்றல் உள்ள மனிதர்களில் இக்கிருமி நோய் உண்டாக்காது. ஆனால் அவர்களின் உடலில் தொற்றிக் கொள்ளும் இக்கிருமி அவர்கள் மூலமாக நோய்எதிர்ப்பாற்றல் குறைந்த நோயாளிகளை மிகக்கடுமையாகத் தாக்குகிறது. குளிர்பதனம் செய்யப்பட்ட மருத்துவமனை அறைச் சுவர்களில் இந்த பாக்டீரியா 5 மாதங்கள் வரை வாழக்கூடியது.  
ஈராக் போரில் காயமுற்று மருத்துவமனையில் இருந்த அமெரிக்க வீரர்கள் பலருக்கு இக்கிருமித் தொற்று ஏற்பட்டதால் இது *ஈராக்கிபாக்டர்* எனவும் அழைக்கப்படுகிறது.
# எம். ஆர். ரஞ்சித் மத்தும பண்டார

**எம். ஆர். ரஞ்சித் மத்தும பண்டார** (*R. M. Ranjith Madduma Bandara*, பிறப்பு: ஆகத்து 25 1954), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் மொனராகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று அரச நிர்வாக அமைச்சராக நியமிக்கப்பட்டார்.
# எம். ஆர். ரஞ்சித் மத்தும பண்டார

## வாழ்க்கைக் குறிப்பு

3/31 கந்தவத்தை டெரஸ், நுகேகொடயில் வசிக்கும் இவர் பௌத்த மதத்தைச் சேர்ந்தவர்,  
- எம். ஆர். ரஞ்சித் மத்தும பண்டார
# நூர்தீன் மசூர்

**நூர்தீன் மசூர்** (* Noordeen Mashoor*, பிறப்பு: நவம்பர் 30 1962), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் வன்னி மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# நூர்தீன் மசூர்

## வாழ்க்கைக் குறிப்பு

இவர் இசுலாம்மதத்தைச் சேர்ந்தவர்,  
- நூர்தீன் மசூர்
# சதுக்கபூதம்

**சதுக்கபூதம்** என்பது பூம்புகார் நகரச் சதுக்கத்தில் இருந்த காவல் தெய்வமென சிலப்பதிகாரம் கூறுகிறது. பெண்களைப் பாதுகாக்கும் இப்பூதமானது, பொய் சொல்பவர்களை பிடித்துத் தின்பது, அவர்களை கம்பத்தில் கட்டி வைத்து அடிப்பது போன்ற தண்டனைகளை வழங்கும்.  
அறம் பிறழ்வோர், கபட சாமியார், தீயோர் போன்றவர்களை கொன்றொழித்து நகரையும், மக்களையும் காக்கும் சக்திபடைத்ததாக சிலப்பதிகாரம் சதுக்கபூதம் பற்றி கூறுகிறது. சதுக்கம் என்பது நகரின் நான்கு வீதிகள் சந்திக்கும் பகுதியாகும். இப்பூதம் சதுக்கத்தில் இருந்து பூம்புகார் நகரை காப்பதால் இப்பெயர் பெற்றது. பெண்களைப் பற்றி புறங்கூறுபவர்களை இப்பூதம் கருணையின்றி கழுத்தைத் திருகிக் கொன்றுவிடும்.  
பின்வரும் புகார்க் காண்டப் பாடல் அடி 126 முதல் 140 வரை , சதுக்கபூதம் பற்றி தெளிவாக கூறுகிறது.  
<small>
''
சுழல வந்து தொழத்துயர் நீங்கும்  
நிழல்கால் நெடுங்கல் நின்ற மன்றமும்,  
தவம்மறைந்து ஒழுகும் தன்மை இலாளர்  
அவம்மறைந்து ஒழுகும் அலவல் பெண்டிர்  
அறைபோகு அமைச்சர் பிறர்மனை நயப்போர்  
பொய்க்கரி யாளர் புறங்கூற் றாளர்என்  
கைக்கொள் பாசத்துக் கைப்படு வோர்எனக்  
காதம் நான்கும் கடுங்குரல் எடுப்பிப்  
பூதம் புடைத்துஉணும் பூத சதுக்கமும்,  
அரைசுகோல் கோடினும் அறம்கூறு அவையத்து  
உரைநூல் கோடி ஒருதிறம் பற்றினும்  
நாவொடு நவிலாது நவைநீர் உகுத்துப்  
பாவைநின்று அழுஉம் பாவை மன்றமும்,  
மெய்வகை உணர்ந்த விழுமியோர் ஏத்தும்  
ஐவகை மன்றத்தும் அரும்பலி உறீஇ,  
''  
</small>
# பைசர் முஸ்தபா

**முகம்மது பைசர் முஸ்தபா** (*Mohamed Faiszer Musthapha*, பிறப்பு: 2 சூலை 1969) இலங்கை வழக்கறிஞரும், அரசியல்வாதியும், நாடாளுமன்ற உறுப்பினரும் ஆவார்.  
பாயிசு முஸ்தபா என்பவரின் மகனான பைசர் முஸ்தபா, கொழும்பு றோயல் கல்லூரியில் கல்வி கற்று பின்னர் இலங்கை சட்டக் கல்லூரியில் பயின்று வழக்கறிஞரானார். பத்தரமுல்லை, ராஜமல்வத்தையில் வசித்து வருகிறார்.  
2004 நாடாளுமன்றத் தேர்தலில் இலங்கை சுதந்திரக் கட்சியின் சார்பில் ஐக்கிய மக்கள் சுதந்திரக் கூட்டணியின் வேட்பாளராக கண்டி மாவட்டத்தில் போட்டியிட்டு நாடாளுமன்றம் சென்றார். பின்னர் 2010 தேர்தலிலும் ஐமசுமு வேட்பாளராகப் போட்டியிட்டு நாடாளுஅம்ன்றம் சென்றார்.  
2012 இல் இவர் சனாதிபதி சட்டத்தரணியாக நியமிக்கப்பட்டார். இவர் தொழினுட்ப ஆய்வுகள் துணை அமைச்சராகவும், பின்னர் முதலீட்டு ஊக்குவிப்பு துணை அமைச்சராகவும் பதவி வகித்தார். 2015 அரசுத்தலைவர் தேர்தலின் போது இவர் மைத்திரிபால சிறிசேனவை ஆதரித்து 2014 டிசம்பரில் எதிர்க்கட்சிக்கு ஆதரவளித்தார். முஸ்தபா துணை அமைச்சர் பதவி ஏற்று ஒரு மாதத்திற்குள் தனிப்பட்ட காரணங்களுக்காக தனது பதவியைத் துறந்தார். ஆனாலும், சிறிசேனவிற்கும், ரணில் விக்கிரமசிங்க அரசுக்கும் தனது ஆதரவைத் தொடர்வதாக அறிவித்தார்.
# எல்லாவல மேதாநந்த தேரர்

**எல்லாவல மேதாநந்த தேரர்** (* Ellawala Medhananda Thero*, பிறப்பு: சனவரி 28 1937), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் தெரிவு செய்யப்பட்ட தேசிய பட்டியல் உறுப்பினர். சுதந்திர இலங்கையின் 13வது நாடாளுமன்ற (2004) பிரதிநிதியாகவும் தெரிவுசெய்யப்பட்டிருந்தார்.
# எல்லாவல மேதாநந்த தேரர்

## வாழ்க்கைக் குறிப்பு

ஸ்ரீசுமங்கலாராமய, நாபாவலயில் வசிக்கும் இவர் பௌத்த மதத்தைச் சேர்ந்தவர்,  
- எல்லாவல மேதாநந்த தேரர்
# கிரேக்க-இத்தாலியப் போர்

**கிரேக்க-இத்தாலியப் போர்** (*Greco-Italian War*) இரண்டாம் உலகப் போரின் போது பாசிச இத்தாலிக்கும் கிரீசுக்கும் இடையே நடந்த ஒரு போர். இது 1940இன் போர், கிரீசுக்கானப் போர் என்றும் அழைக்கப்படுகிறது. பால்கன் போர்த்தொடரின் ஒரு பகுதியான இதில் இத்தாலி கிரீசைத் தாக்கிக் கைப்பற்ற முயன்று தோற்றது.  
பாசிச சர்வாதிகாரி முசோலினியின் தலைமையிலான இத்தாலி அச்சு நாடுகள் கூட்டணியில் நாசி ஜெர்மனிக்கு அடுத்தபடியான நிலையை பெற்றிருந்தது. இரண்டாம் உலகப் போரின் ஆரம்பத்தில் மேற்கு ஐரோப்பாவில் ஜெர்மானியப் படைகளுக்குக் கிடைத்த தொடர் வெற்றியினைக் கண்ட முசோலினி அதே போல இத்தாலிக்கும் நிகழ வேண்டுமென விரும்பினார். பிற நாடுகளைக் கைப்பற்றி இத்தாலியின் பரப்பளவை அதிகரிக்க ஆசைப்பட்டார். 1939ல் அல்பேனியா நாட்டினை இத்தாலிய படைகள் ஆக்கிரமித்தன. அடுத்து கிரேக்க நாட்டினைக் கைப்பற்ற முடிவு செய்தார். கிரேக்கர்கள் இத்தாலியின் சரணடைவு ஆணையை நிராகரித்து விட்டதால் அக்டோபர் 28, 1940ல் இத்தாலியப் படைகள் கிரீசு மீது படையெடுத்தன. கிரீசைக் கைப்பற்றி அங்கொரு கைப்பாவை அரசை நிறுவுவதும், கிரீசின் பல பகுதிகளை இத்தாலியுடன் இணைப்பதும் முசோலினியின் குறிக்கோள்.  
அல்பேனிய நிலப்பகுதியிலிருந்து நிகழ்ந்த இப்படையெடுப்பை எதிர்கொள்ள கிரேக்கப்படைகள் தயாராக இருந்தன. ஒரு மாத காலத்துக்குள் இத்தாலியப் படையெடுப்பை முறியடித்து விட்டன. நவம்பர் 14ம் தேதி ஒரு பெரும் எதிர்த் தாக்குதலையும் தொடங்கின. அடுத்த சில மாதங்களுக்கு அல்பேனிய - கிரீசு எல்லையில் கடும் சண்டை நடந்தது. ஆனால் எத்தரப்புக்கும் தெளிவான வெற்றி கிட்டாமல் தேக்க நிலை உருவானது. கிரேக்கப் படைகளின் கவனம் அல்பேனிய எல்லையில் இருந்ததை பயன்படுத்திக் கொண்டு வடக்கு கிரீசில் இத்தாலியப் படைகள் மார்ச் 9, 1941ல் இன்னொரு தாக்குதலைத் தொடங்கினர். ஆனால் பத்து நாட்களுக்குள் கிரேக்கப் படைகள் அத்தாக்குதலைச் சமாளித்து முறியடித்து விட்டன. இத்தாலியால் தனியாக கிரீசைத் தோற்கடிக்க இயலாது என்பதை ஒப்புக்கொண்ட முசோலினி இட்லரின் உதவியை நாடினார். இட்லரின் ஆணைப்படி முசோலினிக்கு உதவ ஜெர்மானியப் படைகள் ஏப்ரல் 6ம் தேதி கிரீசு மீது படையெடுத்தன.
# கிரேக்க-இத்தாலியப் போர்

## கள நிலவரம்

| <small>முதல் இத்தாலியத் தாக்குதல்
அக்டோபர் 28&nbsp;– நவம்பர் 13, 1940.</small> | <small>கிரேக்க எதிர்த் தாக்குதல்
நவம்பர் 14, 1940&nbsp;– மார்ச், 1941.</small> | <small>இரண்டாவது இத்தாலியத் தாக்குதல்
மார்ச் 9&nbsp;– ஏப்ரல் 23, 1941.</small> | } |
| --- | --- | --- | --- |
# சை. பீர் முகம்மது

**சை. பீர் முகம்மது** (11 சனவரி 1942 – 26 செப்டம்பர் 2023) மலேசியாவின் மூத்த தமிழ் எழுத்தாளர்களுள் ஒருவர்; **ஞானாசிரியன்** எனும் புனைப்பெயராலும் அறியப்பட்டவர். திறனாய்வாளர், இலக்கியப் பேச்சாளர், தமிழ் இளைஞர் மணி மன்றம் முதலிய சமுதாய இயக்கங்களில் தீவிரமாகத் தொண்டாற்றியவர் என்ற அடிப்படையிலும் அறியப்பட்டவர்.
# சை. பீர் முகம்மது

## இளமைக் காலம்

இரண்டாம் உலகப் போரின்போது மலேசியாவை ஆக்கிரமித்து யப்பான் ஐந்தாண்டுகள் ஆண்ட காலத்தில் பீர்முகமது பிறந்தார். சிறுவயதில் யப்பானிய வீரர்களின் கூடாரத்தில் கிடைக்கும் உணவை உண்டு வாழ்வைக் கழித்த அனுபவம் இவருக்கு உண்டு. இவரது தந்தை சயாம் மரண இரயில்பாதை அமைக்க பிடித்துச் செல்லப்பட்டார். அதன் பின்னர் சில ஆண்டுகளில் இவரின் தாயாரும் இறந்தார். ஏழுவயதில் உணவகத்தில் தட்டுக்களை கழுவும் வேலைப் பார்த்தார்.
# சை. பீர் முகம்மது

## எழுத்துத் துறை ஈடுபாடு

இவர் 1959 முதல் சுமார் ஐந்து தசாப்த்தங்களுக்கும் மேலாக எழுத்துத் துறையில் ஈடுபாடு காட்டி வருகிறார். சிறுகதைகள், நாவல்கள், கட்டுரைகள், புதுக் கவிதைகள், திறனாய்வுகள், இலக்கிய ஆய்வுக் கட்டுரைகள் என தமிழ் படைப்பிலக்கியத் துறையிலும் இலக்கிய ஆய்வுத்துறையிலும் தனது பங்களிப்பினைத் தொடர்ச்சியாக வழங்கிவருகிறார். இவரது முதல் சிறுகதை 1961-இல் சிங்கப்பூரின் *மாணவன்* இதழில் வெளிவந்தது. மலேசிய தேசிய பத்திரிகைளிலும் இதழ்களிலும் இவரின் ஆக்கங்கள் பிரசுரமாகியுள்ளன. அத்துடன் தமிழ் நாட்டில் "புதிய பார்வை", "கணையாழி", "கலைமகள்", "ஓம் சக்தி" போன்ற இதழ்களிலும் இவரது கதைகள் பிரசுரமாகியுள்ளன.
# கே. ர. ஸ்ரீதர்

**கே. ர. ஸ்ரீதர்** (பிறப்பு :1960 ) புளூம் எனர்ஜி என்ற ஆற்றல் நிறுவனத்தை தொடங்கியவர். இந்தியாவின் தமிழ் நாட்டில் பிறந்த இவர் திருச்சி தேசிய தொழிநுட்ப கழகத்தில் இயந்திரப் பொறியியல் பயின்றார்; பின்னர் 1980-ல் அமெரிக்காவில் உள்ள இல்லினாய் பல்கலைக்கழகத்தில் நியூக்ளியர் தொழில்நுட்பம் பயின்று முதுகலைப்பட்டமும், அதே பல்கலைக்கழகத்தில் ஆய்வு செய்து முனைவர் பட்டமும் பெற்றார். இவர் தற்போது அமெரிக்காவின் கலிபோர்னியாவில் வசித்து வருகிறார்.
# கே. ர. ஸ்ரீதர்

## பணி

இவரை நாசா அமைப்பு உடனடியாக வேலைக்கு எடுத்துக் கொண்டது. அரிசோனா பல்கலைக் கழகத்தில் உள்ள வின்வெளி தொழில்நுட்ப ஆய்வகத்தின் (ஸ்பேஸ் டெக்னாலஜீஸ் லேபரட்டரி) இயக்குநராக அவரை நியமித்தது. செவ்வாய்க் கிரகத்தில் மனிதன் வாழக்கூடிய தேவையான சாத்தியக்கூறுகளைக் கண்டுபிடிப்பது தொடர்பான ஆய்வில், குறிப்பாக செவ்வாய்க் கிரகத்தில் மனிதன் சுவாசிக்கத் தேவையான ஆக்ஸிஜனை தயார் செய்ய முடியுமா என்கிற ஆய்வு மேற்கொண்டார். இந்த ஆய்வில் மிகப் பெரிய வெற்றியும் பெற்றார். ஆனால் அமெரிக்க அரசாங்கமோ திடீரென அந்த ஆய்வை நிறுத்தியது.
# கே. ர. ஸ்ரீதர்

## ஆய்வு

ஸ்ரீதர் தனது ஆய்வுகளை அப்படியே பின்னோக்கி செய்து பார்த்தார் அதாவது, ஏதோ ஒன்றிலிருந்து ஆக்ஸிஜனை உருவாக்கி வெளியே எடுப்பதற்குப் பதிலாக அதை ஒரு இயந்திரத்துக்குள் அனுப்பி, அதனோடு இயற்கையாகக் கிடைக்கும் எரிசக்தியை சேர்த்தால் என்ன நடக்கிறது என்று ஆராய்ந்து பார்த்தார். இவ்வாய்வின் மூலம் மின்சாரம் தயாராகி வெளியே வந்தது. இனி அவரவர்கள் அவரவருக்குத் தேவையான மின்சாரத்தை இந்த இயந்திரம் மூலம் தயார் செய்து கொள்ளலாம் என்கிற நிலையை ஸ்ரீதர் உருவாக்கினார். 2001-ல் தான் கண்டுபிடித்த இந்தத் தொழில் நுட்பத்தை அமெரிக்காவில் விஞ்ஞானிகளின் முன்னிலையில் செய்து காட்டினார்.
# கே. ர. ஸ்ரீதர்

## உதவிகள்

ஆனால் இந்த புதிய தொழில்நுட்பத்தை பயன்படுத்தி, வர்த்தக ரீதியில் மின்சாரம் தயாரிக்க வேண்டுமெனில் அதற்கான இயந்திரங்களை உருவாக்க வேண்டும். இதற்கு பெரிய அளவில் பணம் தேவைப்பட்டது. இந்தத் தொழில்நுட்பத்தைப் உருவாக்கும் வர்த்தகத் திட்டத்திற்கு, சிலிக்கன் பள்ளத்தாக்கில் பிரபலமாக இருக்கும் மிகப் பெரிய வென்ச்சர் கேப்பிட்டல் நிறுவனமான கிளீனர் பெர்க்கின்சு என்ற நிறுவனத்தைச் சேர்ந்த "ஜான் டூயர்" மற்ரும் "கிளீனர் பெர்க்கின்சு" என்பவர்கள் உதவினார்கள்.  
அமெரிக்காவில் மிகப் பெரும் வெற்றி கண்ட நெட்ஸ்கேப், அமேசான், கூகுள் போன்ற நிறுவனங்களுக்கு ஜான் டூயர் ஆரம்பத்தில் முதலீடு செய்துள்ளார். கூகுள் நிறுவனத்தை ஆரம்பிக்க ஜான் டூயர் தொடக்கத்தில் போட்ட முதலீடு வெறும் 25 மில்லியன் டாலர்தான். ஆனால், ஸ்ரீதரின் தொழில்நுட்பத்தை வர்த்தக ரீதியில் செயல்படுத்த ஜான் டூயர் போட்ட முதலீடு 100 மில்லியன் டாலர். இது மிகப் பெரும் தொகையென்றாலும் துணிந்து முதலீடு செய்தார் ஜான். காரணம், ஸ்ரீதர் கண்டுபிடித்த தொழில்நுட்பம் சுற்றுச்சூழலுக்கு உகந்தது. பொதுவாக மின் உற்பத்தி செய்யும்போது சுற்றுச்சூழல் பிரச்னைகள் நிறையவே எழும். அது நீர்மின் உற்பத்தியாக இருந்தாலும் சரி, அனல் மின் உற்பத்தியாக இருந்தாலும் சரி. எனவே சுற்றுச்சூழலுக்கு எந்த வகையிலும் கேடு வராத மின் உற்பத்தித் தொழில்நுட்பத்துக்கு மிகப் பெரிய வரவேற்பு இருக்கும் என்று அவர் நினைத்தார்.  
தவிர, ஸ்ரீதரின் தொழில்நுட்பத்தைக் கொண்டு குறைவான செலவில் மின்சாரம் தயார் செய்ய முடியும். இந்த கருவியிலிருந்து உருவாகும் மின்சாரம் குறைந்த தூரத்திலேயே பயன்படுவதால் மின் இழப்பு என்பது இராது. எனவே 2002-ல் ஸ்ரீதரின் கண்டுபிடிப்பிற்காக அவர் அவ்வளவு பெரிய தொகையை முதலீடு செய்தார். கிட்டத்தட்ட எட்டு ஆண்டுகள் உழைத்ததன் விளைவு இன்று ‘ப்ளூம் பாக்ஸ்’ என்கிற மின்சாரம் தயாரிக்கும் கருவியை தயார் செய்துள்ளார்.
# கே. ர. ஸ்ரீதர்

## புளூம் பாக்ஸ்

"புளூம்பாக்ஸ் " என்பது சுமார் 10 முதல் 12 அடி உயரமுள்ள இரும்புப் பெட்டி ஆகும். இதனுள் ஆக்ஸிஜனையும் இயற்கை எரிவாயுவையும் செலுத்தினால் நமக்குத் தேவையான மின்சாரம் தயார் செய்யலாம். இயற்கை எரிவாயுவுக்குப் பதிலாக சாண எரி வாயு அல்லது சூரிய ஒளியைப் பயன்படுத்தலாம். இந்தக் கருவியை கட்டடத்தின் உள்ளே அல்லது வெட்ட வெளியிலும் வைத்துக் கொள்ளலாம் என்பது இதன் சிறப்பாகும்.
# கே. ர. ஸ்ரீதர்

## தேவை

உலகம் முழுக்க 2.5 பில்லியன் மக்கள் மின் இணைப்புப் பெறாமல் இருக்கிறார்கள்ஆப்பிரிக்காவில் ஏதோ ஒரு காட்டில் இருக்கும் கிராம மக்களுக்கு மின்சாரம் கொடுத்தால், அதனால் அரசாங்கத்துக்கு எந்த லாபமும் இல்லை என்பதால் அவர்கள் மின் இணைப்புக் கொடுப்பதில்லை. கிராமத்தை விட்டு வந்தால் மட்டுமே பொருளாதார ரீதியில் முன்னேற முடியும் என்கிற நிலை அந்த கிராம மக்களுக்கு. ஆனால் இந்த ‘ப்ளூம் பாக்ஸ்’ மட்டும் இருந்தால் உலகத்தின் எந்த மூலையிலும் மின்சாரம் தயார் செய்யலாம்” என்கிறார் ஸ்ரீதர்.
அமெரிக்க வீடுகளில் அதிக மின்சாரம் பயன்படுத்தப்படுவதனால் ஒரு ‘ப்ளூம் பாக்ஸ்’ இருந்தால் இரண்டு வீடுகளுக்குத் தேவையான மின்சாரம் கிடைத்துவிடும். இதே கருவி இந்தியாவில் இருந்தால் நான்கு முதல் ஆறு வீடுகளுக்குத் தேவையான மின்சாரம் கிடைத்துவிடும்.
# கே. ர. ஸ்ரீதர்

## பயன்பாடு

இன்றைய தேதியில் அமெரிக்காவின் 20 பெரிய நிறுவனங்கள் ஸ்ரீதரின் தொழில்நுட்பத்தை பயன்படுத்தி மின்சாரம் தயார் செய்கின்றன. கூகுள் நிறுவனம் முதன் முதலாக இந்தத் தொழில்நுட்பத்தை வாங்குவதற்கான ஒப்பந்தத்தில் கையெழுத்திட்டது. ‘ப்ளூ பாக்ஸ்’ மூலம் கூகுள் உற்பத்தி செய்யும் 400 கிலோ வாட் மின்சாரமும் அதன் ஒரு பிரிவுக்கே சரியாகப் பயன்படுகிறது. வால் மார்ட் நிறுவனமும் 400 கிலோ வாட் மின்சாரம் தயாரிக்கும் கருவியை வாங்கி உள்ளது. இப்போது Fedex, E bay, கோக்கா கோலா, அடோப் சிஸ்டம், சான் பிரான்சிஸ்கோ ஏர்போர்ட் போன்ற பல நிறுவனங்களும் இந்த புதிய தொழில்நுட்பத்தைப் பயன்படுத்தி மின்சாரம் தயார் செய்கின்றன.
# கே. ர. ஸ்ரீதர்

## விலை

100 கிலோ வாட் மின்சாரம் தயார் செய்யும் ஒரு பாக்ஸின் விலை தற்போது 7 முதல் 8 லட்சம் டாலராகும். ஆனால் இந்தத் தொழில்நுட்பத்தைப் பயன்படுத்தும் E bay நிறுவனம் கடந்த ஆண்டு ஸ்ரீதரிடமிருந்து ஐந்து பாக்ஸ்களை வாங்கியது. தனக்குத் தேவையான 500 கிலோ வாட் மின்சாரத்தை இந்த பாக்ஸின் மூலமே தயார் செய்துவிடுகிறது. இந்த பாக்ஸ்களை வாங்கிய ஒன்பதே மாதத்துக்குள் 1 லட்சம் டாலர் வரை மின் கட்டணத்தை சேமித்திருக்கிறதாம் E bay. இன்னும் ஐந்து முதல் பத்து ஆண்டுகளில் அமெரிக்காவின் பல வீடுகளில் இந்த ‘ப்ளூம் பாக்ஸ்’ இருக்கும் எனவும் சாதாரண மக்கள் பயன்படுத்தும் அளவுக்கு இதன் விலை இருக்கும் என்றும் கணக்கிட்டுள்ளனர்.  
- உலகம் வியந்து பார்க்கும் தமிழன் ஒருவன் படைத்த சாதனை
# புற நரம்பு மண்டலம்

நரம்புத் தொகுதி, சிவப்பு நிறம் - மைய நரம்பு மண்டலம், நீல நிறம் - புற நரம்பு மண்டலம்]]**புற நரம்பு மண்டலம்** அல்லது **புற நரம்புத் தொகுதி** *(Peripheral Nervous System - PNS)* எனப்படுவது, நரம்புத் தொகுதியின் இரு பெரும் பிரிவுகளில் ஒன்றாகவும், அத் தொகுதியின் மைய நரம்பு மண்டலம் தவிர்ந்த ஏனைய உணர் நரம்புக் கலங்களையும், அவற்றை நரம்பு நாண்கள் (nerve cord), முண்ணாண் (spinal cord), மூளை என்பவற்றுடன் இணைக்கும் நரம்புகளையும் கொண்டது. மையநரம்புத் தொகுதியுடன், கண், காது போன்ற உணர் உறுப்புக்களையும், தசைகள், குருதிக் கலன்கள், சுரப்பிகள் போன்ற அனைத்து உடல் உறுப்புக்களையும் இணைக்கும் பகுதியாக புற நரம்பு மண்டலமானது அமைந்திருக்கிறது.  
மைய நரம்பு மண்டலம் போலன்றி, புற நரம்பு மண்டலமானது எலும்புகளால் சூழப்பட்டிருப்பதில்லை. இதனால் பாதுகாப்பின்றி நச்சுப்பொருள் மற்றும் பொறிமுறைத் தாக்கங்களுக்கு உட்படலாம். இந்த நரம்பு மண்டலத்தில் இரு பிரிவுகள் உண்டு. அவையாவன: இச்சைவழி இயக்கப்படும் உடல்சார் நரம்புத் தொகுதி (Somatic nervous system), இச்சையின்றி இயங்கும் தன்னிச்சை நரம்புத் தொகுதி (Autonomic nervous system). இவற்றுடன் உணர்வுத் தொகுதியும் இணைந்து இயங்குகின்றது.  
விழித்திரை நரம்பு மற்றும் மண்டையோட்டு நரம்பு என்பனவும் புற நரம்பு மண்டலத்தையே சாரும். மண்டையோட்டு நரம்புகளின் நரம்புக் கலத்திரள் (ganglia) மூளையினுள் இருந்தாலும், அவற்றின் நரம்பிழைகள் (axons) மூளைக்கு வெளியாக அமைந்திருப்பதனால், இவை புற நரம்பு மண்டலத்தையே சாரும்.
# திரு. ஒலிம்பியா

**திரு. ஒலிம்பியா** (மிசுடர் ஒலிம்பியா, *Mr. Olympia*) என்பது உடல் கட்டுதல் துறையில் சிறந்து விளங்கும் ஆணழகர்களுக்கு வழங்கப்படும் உயரிய விருது ஆகும். இதற்கான சர்வதேச உடல் கட்டுதல் போட்டி அல்லது ஆணழகன் போட்டியை சர்வதேச உடல் கட்டுதல் மற்றும் உடல் கோப்பு சம்மேளனம் (IFBB) வருடந்தோறும் நடத்துகிறது. இப்பட்டத்தை அதிகமுறை (8 முறைகள்) வென்றவர்கள் திரு. லீ கேனி (1984–1991) மற்றும் திரு. ரோனி கோல்மன் (1998–2005) ஆவார்கள். நடப்பு திரு. ஒலிம்பியா திரு. சே கட்லர் ஆவார். இதன் முதல் போட்டி 1965ஆம் வருடம் செப்டம்பர் 16ஆம் நாள் ஐக்கிய அமெரிக்காவிலுள்ள நியூயார்க் நகரில் நடைபெற்றது, பட்டத்தை அமெரிக்காவின் லேரி ச்காட் தட்டிச் சென்றார். இதில் பெண்களுக்கான உடல் கட்டுதல் போட்டிகளும் நடைபெறும் என்பது குறிப்பிடத்தக்கது.
# திரு. ஒலிம்பியா

## திரு. ஒலிம்பியா போட்டியில் கலந்து கொள்ள அடிப்படைத் தகுதிகள்

- முதல் தகுதியே திரு. உலகம் ஆணழகன் போட்டியில் முன்னிலை பெற்றிருப்பது தான்
- கடந்த 5 வருடங்களுக்குள் திரு. ஒலிம்பியா வென்றவராக இருத்தல் வேண்டும்.
- கடந்த திரு. ஒலிம்பியா போட்டியில் முதல் 6 இடங்களுக்குள் வந்தவராக இருத்தல் வேண்டும்.
- கடந்த ஆர்னால்ட் முதல்நிலை போட்டியில் முதல் 6 இடங்களுக்குள் வந்தவராக இருத்தல் வேண்டும்.
- கடந்த நியூயார்க் ஆண்களுக்கான தொழிற்சார் உடல்கட்டுதல் போட்டியில் முதல் 5 இடங்களுக்குள் வந்தவராக இருத்தல் வேண்டும்.
- ஏதேனும் சர்வதேச உடல் கட்டுதல் மற்றும் உடல் கோப்பு சம்மேளனம் அங்கீகாரம் பெற்ற போட்டிகளில் முதல் 3 இடங்களுக்குள் வந்தவராக இருத்தல் வேண்டும்.
# திரு. ஒலிம்பியா

## வெற்றிகளின் எண்ணிக்கை வாரியாக பட்டியல்

| 8 | ரோனி கோல்மன் | 1998–2005 |  |
| --- | --- | --- | --- |
| லீ கேனி | 1984-1991 |  |  |
| 7 | ஆர்னோல்ட் ச்வார்செனேகர் | 1970–1975, 1980 |  |
| 6 | டோரியன் யேட்சு | 1992–1997 |  |
| - | 4 | ஜே கட்லர் | 2006–2007, 2009-2010 |
| 3 | செர்சியோ ஒலிவா | 1967–1969 |  |
| ஃப்ரான்க் சேன் | 1977–1979 |  |  |
| 2 | லாரி ச்காட் | 1965-1966 |  |
| ஃப்ரான்கோ கொலும்பு | 1976, 1981 |  |  |
| 1 | சமிர் பன்னவுட்Samir Bannout | 1983 |  |
| க்ரிசு டிகெர்சன் | 1982 |  |  |
| டெக்சுடர் சாக்சன் | 2008 |  |  |
# திரு. ஒலிம்பியா

## வெற்றிகளின் எண்ணிக்கை வாரியாக பட்டியல்

### மேலும் பார்க்க

- ஆர்னால்ட் முதல்நிலை
- நியூயார்க் ஆண்களுக்கான தொழிற்சார் உடல்கட்டுதல்
- திரு. உலகம்
# விக்கிப்பீடியா:உங்களுக்குத் தெரியுமா/சூன் 15, 2011

- கேரளத்தின் **மோகினியாட்ட**த்தில் (படம்) பரதநாட்டியம் மற்றும் கதகளி நடன வகைகளின் தாக்கங்களும் கூறுகளும் காணக்கிடைக்கின்றன.
- உயிருள்ள மனிதர்கள் சில வேளைகளில் எந்தவொரு தீ மூட்டியும் இல்லாமல் எரிந்து சாம்பலாகிவிடுவதாக நம்பப்படும் நிகழ்வை **மாந்தர் தாமாகப் பற்றி எரிதல்** என்பர்.
- கடலில் மூழ்கி துருப்பிடித்த டைட்டானிக் கப்பலின் சிதைப்பகுதிகளில் இருந்து இரும்பினை உணவாகப் பயன்படுத்தும் **டைட்டானிக் பாக்டீரியா** 2010ம் ஆண்டு கண்டுபிடிக்கப்பட்டது.
- **வளரி** என்பது ஓடித் தப்பிப்பவர்களை பிடிப்பதற்கு பண்டைய தமிழரால் பயன்படுத்தப்பட்ட ஒருவகை வளைதடி போன்ற பூமராங் வகை வடிவமைப்பை ஒத்த ஆயுதம் ஆகும்.
- **சிரிக்கும் புத்தர்**, **சக்தி நடவடிக்கை** ஆகியவை இந்தியா நடத்தியுள்ள அணுக்கரு வெடிப்புச் சோதனைகளின் குறிப்பெயர்கள்.
# பிராங்க் மிச்செல்

**பிராங்க் மிச்செல்** (*Frank Mitchell*, பிறப்பு: ஆகத்து 13 1872, இறப்பு: அக்டோபர் 11 1935), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 199 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1899 - 1912 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# தாமஸ் மிட்ச்சல்

**தாமஸ் மிச்சேல்** (*Thomas Mitchell*, பிறப்பு: செப்டம்பர் 4 1902, இறப்பு: சனவரி 27 1996), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 328 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1933 - 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மேண்டி மிட்ச்சல்-இன்னெஸ்

**மேண்டி மிட்ச்சல்-இன்னெஸ்** (*Mandy Mitchell-Innes*, பிறப்பு: செப்டம்பர் 7 1914, இறப்பு: திசம்பர் 28 2006), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 132 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்தர் மால்ட்

**ஆர்தர் மால்ட்** (*Arthur Mold*, பிறப்பு: மே 29 1863, இறப்பு: ஏப்ரல் 29 1921), இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 287 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1893 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
இவர் 1893 இல் மூன்று தேர்வுத் துடுப்பாட்டப் போட்டிகளில் இங்கிலாந்துக்குத் துடுப்பாட்ட அணிக்காகத் தேர்வானார். இவர் 3 தேர்வுத் துடுப்பாட்டப் போட்ட்டிகளில் மட்டுமே இங்கிலாந்துத் துடுப்பாட்ட அணிக்காக விளாஇயாடினார். அதில் ஒரு ஓட்டம் கூட இவர் எடுக்கவில்லை. இருந்த போதிலும் பந்துவீச்சில் இவர் 7 இழப்புகளை எடுத்தார். இவரது பந்துவீச்சு சராசரி 33.42 ஆக இருந்தது. 287 முதல் தரத் துடுப்பாட்டப் போட்டிகளில் விளையாடி 1,850 ஓட்டங்களை எடுத்திருந்த இவரின் அதிகபட்ச ஓட்டம் 57 ஆகும். அவரது பந்துவீச்சு நடவடிக்கை குறித்த சர்ச்சையால் அவரது துடுப்பாட்ட வாழ்க்கை மறைக்கப்பட்டது. முதல் வகுப்பு போட்டிகளில் அவர் 1,673 இழப்புகளை வீழ்த்திய போதிலும், பல வர்ணனையாளர்கள் அவரது சாதனைகளை களங்கமாகக் கருதினர்.1892 ஆம் ஆண்டில் இந்த ஆண்டின் *சிறந்த விஸ்டன்* துடுப்பாட்ட வீரர்களுள் ஒருவராக அறியப்பட்டார்.
# ஆர்தர் மால்ட்

## ஆரம்பகால வாழ்க்கை

மோல்த் 1863 மே 27 அன்று நார்தாம்ப்டன்ஷையரில் உள்ள மிடில்டன் செனி கிராமத்தில் பிறந்தார். அவரது குடும்பத்திற்கு அரிப்பு மருந்து வர்த்தகத்துடன் தொடர்பு இருந்தது, ஆனால் மோல்ட் தொழில்முறை துடுப்பாட்ட வீரராக வாழ்க்கையினைத் தொடர்ந்தார். அவர் கிராம அணிக்காக விளையாடத் தொடங்கினார், ஒரு பந்து வீச்சாளராக சிறப்பாக விளையாடினார். 1882 ஆம் ஆண்டில், அணியில் சிறந்த பந்துவீச்சு சராசரியைக் கொண்டிருந்தார். ஒரு தொழில்முறை வீரராக விளையாடியதில் சிறப்பான திறனை வெளிப்படுத்தினார். ஸ்டேஃபோர்ட்ஷையர் துடுப்பாட்ட அணிக்கு எதிரான ஒரு ஆட்டப் பகுதியில் சர்ரே துடுப்பாட்ட அணி சார்பாக 22 ஓட்டங்களை விட்டுக் கொடுத்து பத்து இழப்புகளையும் எடுத்தார். அடுத்த பருவத்தில் அவர் தொடர்ந்து நார்தாம்ப்டன்ஷையரைப் பிரதிநிதித்துவப்படுத்தினார், ஆனால் லங்காஷயருக்காக விளையாடுவார் என்று நினைத்தார்.  
1889 வாக்கில், மோல்ட் லங்காஷயருக்கு தகுதி பெற்றார் .அந்த நேரத்தில், லங்காஷயருக்கு அவர்களது அணியில்விரைவு வீச்சாளர்கள் இல்லை, மோல்ட் ஒரு முக்கியமான வீரராக மாறினார். மே 9, 1889 இல் தொடங்கி மேரிலேபோன் துடுப்பாட்ட சங்கத்திற்கு (எம்.சி.சி) எதிரான மூன்று நாள் போட்டியில் கவுண்டிக்காக முதல் தரத் துடுப்பாட்டப் போட்டியில் இவர் அறிமுகமானார். அதில் ஒரு இழப்பினை எடுத்தார். சீசன் முழுவதும், மோல்ட் விமர்சகர்களைக் கவர்ந்தது. உதவமுடியாத சூழ்நிலைகளில் மெதுவாகத் தொடங்கியதும், அவரது வகை பந்துவீச்சுக்கு பொருத்தமற்ற விளையாட்டுப் பரப்புகளுக்குப் பிறகு, அவர் தொடர்ச்சியாக நான்கு ஆட்டங்களில் மொத்தம் 33 விக்கெட்டுகளை வீழ்த்தி இங்கிலாந்தில் அதிவேக பந்து வீச்சாளராக புகழ் பெற்றார். மாவட்ட எதிர்ப்பிற்கு எதிரான அனைத்து ஆட்டங்களிலும், மோல்ட் 11.69 சராசரியாக 80 விக்கெட்டுகளை வீழ்த்தினார்; இது தேசிய பந்துவீச்சு சராசரிகளில் மூன்றாவது இடத்தைப் பிடித்தது. ஆஸ்திரேலியாவுக்கு எதிரான மூன்றாவது டெஸ்ட் போட்டியில் விளையாடுவதற்கான அணியில் சேர்க்கப்பட்டபோது மோல்ட் இங்கிலாந்துக்காக விளையாடுவதற்கு நெருக்கமாக வந்தார், ஆனால் மழை காரணமாக ஆட்டம் கைவிடப்பட்டது மற்றும் எந்த ஆட்டமும் நடக்கவில்லை.
# லென்னர்ட் மூன்

**லென்னர்ட் மூன்** (*Leonard Moon*, பிறப்பு: பெப்ரவரி 8 1878, இறப்பு: நவம்பர் 23 1916), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1906 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரெட் மோர்லி

**ஃப்ரெட் மோர்லி** (*Fred Morley*, பிறப்பு: டிசம்பர் 16 1850, இறப்பு: செப்டம்பர் 28 1884) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 232 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1880 - 1883 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹியூ மோரிஸ்

**ஹியூ மோரிஸ்** (*Hugh Morris*, பிறப்பு: அக்டோபர் 5 1963), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 314 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1991 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பரத நாட்டிய நூல்கள் பட்டியல்

பரதநாட்டிய நூல்கள் மற்றும் அவற்றின் ஆசிரியர்களின் பட்டியல் பின்வருமாறு: (முழுமையானதல்ல)  
| 1 | பரத சாத்திரம் | பரத முனிவர் |  |
| --- | --- | --- | --- |
| 2 | அபிநய தர்ப்பணம் | நந்திகேசுவரர் |  |
| 3 | பரதசேனாதிபதியம் | ஆதிவாயிலர் |  |
| 4 | பரதசங்கிரமம் | அறம்வளர்த்தவர் |  |
| 5 | அபிநயசாரசம்புடம் | சேட்டலூர் நாராயண ஐயங்கார் |  |
| 6 | பரதக்கலை சித்தம் | ரி கே இராசலட்சுமி, ரி ஆர் அருணாசலம் |  |
| 7 | சுவபோத நவநீதம் | மாங்குடி துரைராச ஐயர் |  |
| 8 | பரதக்கலை கோட்பாடு | பத்மா சுப்ரமணியம் |  |
| 9 | தெய்வீக ஆடற்கலை | வழுவூர் ராமையாப்பிள்ளை |  |
| 10 | நாட்டியக்கலை | வே.ராகவன் |  |
| 11 | பரத பாசய | நாண்ய தேவன் |  |
| 12 | நடனாதிவாத்யரஞ்சானம் | கங்கை முத்துப்பிள்ளை |  |
| 13 | ஆடவல்லாள் | தண்டபாணிதேசிகர் |  |
| 14 | பரதநாட்டியம் | த பாலசரசுவதி, வே ராகவன் |  |
| 15 | பரதக்கலை | வி சிவசாமி |  |
| 16 | காலந்தோறும் நாட்டியக்கலை | கார்த்திகா கணேசன் |  |
| 17 | பரதசூடாமணி | அபியகுப்தர் |  |
| 18 | சங்கீதரத்னாகரம் | சாரங்கதேவர் |  |
| 19 | சிலப்பதிகாரம் | இளங்கோவடிகள் |  |
| 20 | கிராமியநடனங்கள் | கபலவத்ஸ்யான |  |
| 21 | மதங்கசூளாமணி | சுவாமி விபுலானந்தர் | } |
# ஜோன் மோரிஸ்

**ஜோன் மோரிஸ்** (*John Morris)*, பிறப்பு: ஏப்ரல் 1 1964), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும், 362 முதல்தர துடுப்பாட்டப் போட்டிகளிலும், 350 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 ல் , இங்கிலாந்துத் தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.
# ஜான் மோர்ட்டிமர்

**ஜோன் மோர்ட்டிமர்** (*John Mortimore *, பிறப்பு: மே 14 1933), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 640 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 -1964 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆலன் மோஸ்

**ஆலன் மோஸ்** (*Alan Moss*, 14 நவம்பர் 1930 – 12 மார்ச் 2019) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒன்பது தேர்வுத் துடுப்பாட்டப் போட்டிகளிலும், 382 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1954 -1960 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மார்டின் மொக்சன்

**மார்டின் மொக்சன்** (*Martyn Moxon*, பிறப்பு: மே 4 1960), இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் 317 முதல்தர துடுப்பாட்டப் போட்டிகளிலும், 256 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1986 -1989 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நின்றொளிர் காளான்

**நின்றொளிர் காளான்** (ஆங்கிலம்: Eternal light mushroom ; இலத்தின்: *Mycena luxaeterna*) பிரேசில், சாஓ போலோவுக்கு அண்மையில் உள்ள அட்லாண்டிக் வனப்பகுதியில் 2009இல் கண்டுபிடிக்கப்பட்ட உயிரொளிரி வகையைச் சேர்ந்த காளான்கள் ஆகும். இவற்றின் கூழ்மம் படர்ந்த தண்டில் இருந்து பிரகாசமான பச்சை-மஞ்சள் நிறம் 24 மணி நேரமும் ஒளிர்ந்து கொண்டிருக்கும்; இதனாலேயே நின்று நிலையாக ஒளிரும் காளான் (நின்றொளிர் காளான்) எனப் பெயரிடப்பட்டுள்ளது. யமைக்கா, யப்பான், மலேசியா போன்ற நாடுகளிலும் இவை காணப்படுவது அறியப்பட்டுள்ளது.  
சுமார் 1.5 மில்லியன்கள் அறியப்பட்ட காளான் இனவகைகளில் 71 இனங்களே உயிரொளிரிகள் ஆகும், இவற்றுள் நின்றொளிர் காளான் நோக்குதற்குச் சிறப்பாக அமைந்துள்ளதாலும் அதன் நித்தியமான ஒளிர்வாலும் 2011ம் ஆண்டிற்கான பத்துப் புதிய சிறப்பு உயிரினங்களின் பட்டியலில் சேர்க்கப்பட்டுள்ளது.  
மங்கிய பகல் பொழுதில் அல்லது இரவு வேளைகளில் இவற்றின் ஒளிர்வைக் கண்ணுறலாம். இவை சிறிய காளான்கள், இவற்றின் தண்டின் விட்டம் எட்டு மில்லிமீட்டர், தண்டின் மேற்பரப்பு களி அல்லது கூழ்மம் போன்ற பாயத்தைக் கொண்டுள்ளது.
# தலையோடு

வைக்கப்பட்டுள்ள மனித ஆண் தலையோட்டின் மாதிரி]]
**தலையோடு** (Skull) என்பது மனிதர்கள் உட்பட பல விலங்குகளில், முகத்திலுள்ள உறுப்புக்களையும், மூளையையும் பாதுகாத்து இருக்கும் திடமான எலும்பாகும். இது இரு பகுதிகளை உள்ளடக்கியது. அவையாவன: மூளையைச் சுற்றி ஒரு குழி போன்ற அமைப்பைக் ஏற்படுத்தியிருக்கும் மண்டையோட்டு எலும்புகள் (Cranium), மற்றும் முகத்தில் வாய்ப் பகுதியைத் தாங்கி நிற்கும் தாடையெலும்பு (Mandible) உள்ளிட்ட ஏனைய முகவெலும்புகள். தலையோடானது, விலங்குகளின் எலும்புக்கூட்டின் ஒரு பகுதியாகும்.
# தலையோடு

## மனித தலையோடு

முதிர்ந்த மனித தலையோடானது 22 எலும்புகளால் ஆனது. தாடையெலும்பு தவிர்ந்த ஏனைய எலும்புகள் யாவும், மிகச் சிறிய அசைவுகளையே கொண்ட இறுக்கமான தையல்மூட்டுக்களால் (sutures) பொருத்தப்பட்டு இருக்கும். இவற்றில் 8 எலும்புகள், தட்டையான உருவத்தில், மூளையைச் சுற்றி அமைந்திருந்து மூளைக்குப் பாதுகாப்பளிக்கும் மண்டையோட்டு எலும்புகளாகும். ஏனைய 14 எலும்புகள் முகத்துக்கு பாதுகாப்பளிக்கும் முகவெலும்புகள் ஆகும். இவை முகத்திலுள்ள கண், காது, மூக்கு, வாய் போன்ற உறுப்புக்களின் அமைவிடம், தொழிற்பாட்டுக்கு உதவியாக இருக்கும். வாய்ப்பகுதிக்கு பாதுகாப்பையும், உறுதியையும் கொடுக்கும் எலும்பு தாடையெலும்பு ஆகும்.  
தலையோடானது முள்ளந்தண்டு நிரலால் தாங்கப்பட்டிருக்கும்.
# தலையோடு

## மனித தலையோடு

### ஆண்/பெண் தலையோடுகளில் வேறுபாடு

ஆண்களின் தலையோட்டுக்கும், பெண்களின் தலையோட்டுக்கும் இடையில் வேறுபாடுகள் காணப்படுகின்றன. ஆரம்ப நிலைகளில் பெரிய வேறுபாடுகள் இல்லாவிட்டாலும், பிந்திய நிலைகளில் இவையிரண்டுக்கும் வேறுபாடு உருவாகி இருக்கும். பெண்களின் தலையோடு ஆண்களின் தலையோட்டைவிட சிறியதாக இருப்பதுடன், இலகுவானதாக (lighter) இருக்கும். ஆண்களைவிட, பெண்களில் தலையோடானது கிட்டத்தட்ட 10% அளவு குறைந்த நிலையிலேயே காணப்படும். ஆனாலும் ஆண்களின் உருவம், பெண்களின் உருவத்தைவிட பொதுவாக பெரியதாக இருப்பதனாலேயும் இந்த வேறுபாடு இருக்கலாம் என்ற கருத்தும் உண்டு. ஆண்களின் தலையோட்டு எலும்புகள், பெண்களிலுள்ள எலும்புகளைவிட தடித்தவையாக இருப்பதாகவும் அறியப்படுகின்றது. பெண்களின் நெற்றியெலும்பு செங்குத்தாகதாகவும், ஆண்களில் சரிவானதாகவும் இருக்கிறது. பெண்களின் தலையோடு, ஆண்களைவிட கூடியளவு வட்டமானதாக இருக்கும். ஆண்களின் தாடையெலும்புகள் அகன்றவையாகவும், பெரியவையாகவும் இருக்கும்.  
ஆனாலும் இந்த இயல்புகள் யாவும் உறுதியாக வரயறுக்க முடியாதவையாக இருக்கும். வெவ்வேறு சனத்தொகையிலிருந்து தலையோட்டை ஒப்பிட்டு ஆண்களையும் பெண்களையும் இனம்பிரித்தல் கடினமாகும்.
# தத்துவபோதினி

**தத்துவபோதினி** தமிழில் 1864 ம் ஆண்டு முதலில் வெளியிடப்பட்ட தமிழ் இதழ் ஆகும். தமிழில் முதலில் வெளிவந்த இதழ்களில் இதுவும் ஒன்றாகும். சைதை காசி விஸ்வநாதன் பிள்ளை தலைமையில் தமிழ்நாட்டிலும் ரவீந்திரநாத் தாகூர் அவர்களின் தந்தை தேவேந்திரநாத் தலைமையில் வங்கத்திலும் நடைபெற்றது. இதில் இந்து சமயம் தொடர்பாக படைப்புக்கள் பல வெளியிடப்பட்டன.
# 19 ஆம் நூற்றாண்டுத் தமிழ் இதழ்கள்

19 ம் நூற்றாண்டு அல்லது 1800 களின் நடுப்பகுதியில் இருந்து தமிழ் மொழியில் முதன்முதலாக இதழ்கள் அச்சில் வெளிவரலாயின. இவ்வாறு தமிழில் முதலில் வெளிவந்த இதழ்களில் பெரும்பாலானவை கிறித்தவ மற்றும் இந்து சமயக் கருத்துக்களை வெளியிட்டன.